सीजन के आखिरी चैंपियनशिप के लिए क्वालिफाई करने के लिए जब अपने पहले दौर का राउंड रॉबिन मैच खेलने उतरीं स्वेतलाना कुजनेत्सोवा काफी थकी लग रही थीं, लेकिन उसके बाद कुछ ऐसा हुआ, जिससे सिंगापुर इंडोर स्टेडियम में बैठे दर्शक हैरान रह गए. तीसरे और आखिरी सेट की शुरुआत में स्वेतलाना ने कैंची लेकर खुद ही अपने बाल काट डाले, और कटी हुई पोनीटेल को अपनी कुर्सी पर फेंककर बचा हुआ मैच खेलने गईं.